CELEX: 
Language: da
Date: 2017-05-18 00:00:00
Title: KOMMISSIONENS DIREKTIV (EU) …/… om ændring af Europa-Parlamentets og Rådets direktiv 2008/56/EF for så vidt angår de vejledende lister over elementer, der skal tages hensyn til under udarbejdelsen af havstrategier

KOMMISSIONENS DIREKTIV (EU) …/…
            
            
               af 17.5.2017
            
            
               om ændring af Europa-Parlamentets og Rådets direktiv 2008/56/EF for så vidt angår de vejledende lister over elementer, der skal tages hensyn til under udarbejdelsen af havstrategier
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets direktiv 2008/56/EF af 17. juni 2008 om fastlæggelse af en ramme for Fællesskabets havmiljøpolitiske foranstaltninger (havstrategirammedirektivet)
                  1
               , særlig artikel 24, stk. 1, og
            
            
               ud fra følgende betragtninger:
            
            
               (1)I bilag III til direktiv 2008/56/EF fastsættes de vejledende lister over karakteristika, miljøbelastninger og påvirkninger, der henvises til i artikel 8, stk. 1, artikel 9, stk. 1 og 3, artikel 10, stk. 1, artikel 11, stk. 1, og artikel 24 i nævnte direktiv.
            
            
               (2)På grundlag af den indledende vurdering af deres havområder i henhold til artikel 8, stk. 1, i direktiv 2008/56/EF og som led i den første fase af gennemførelsen af deres havstrategier underrettede medlemsstaterne i 2012 Kommissionen om en række karakteristika for god miljøtilstand og deres miljømål i overensstemmelse med hhv. artikel 9, stk. 2, og artikel 10, stk. 2, i direktiv 2008/56/EF. I Kommissionens vurdering
                  2
                af disse rapporter fra medlemsstaterne, som blev foretaget i overensstemmelse med artikel 12 i nævnte direktiv, blev der påpeget et presserende behov for en større indsats, hvis medlemsstaterne og Unionen skal opnå en god miljøtilstand senest i 2020.
            
            
               (3)For at sikre, at den anden fase af gennemførelsen af medlemsstaternes havstrategier bidrager yderligere til opnåelsen af målene i direktiv 2008/56/EF og giver mere konsekvente beskrivelser af god miljøtilstand, har Kommissionen i sin rapport om den første fase af gennemførelsen anbefalet, at Kommissionens tjenestegrene og medlemsstaterne på EU-plan samarbejder om at revidere, styrke og forbedre Kommissionens afgørelse 2010/477/EU
                  3
                inden 2015 med henblik på at tilvejebringe klarere, enklere, mere koncise, mere kohærente og sammenlignelige kriterier for en god miljøtilstand og metodologiske standarder og samtidig gennemgå bilag III til havstrategirammedirektivet, om nødvendigt revidere det og udvikle specifikke retningslinjer for at sikre en mere kohærent og konsekvent tilgang til vurderingerne i den næste gennemførelsesrunde.
            
            
               (4)Revisionen af bilag III til direktiv 2008/56/EF er nødvendig som supplement til revisionen af afgørelse 2010/477/EU. Derudover er forholdet mellem bilag III til direktiv 2008/56/EF og de kvalitative deskriptorer til beskrivelse af god miljøtilstand, som er opført i bilag I til nævnte direktiv, kun implicit i direktivet og er derfor ikke tilstrækkeligt klart. Kommissionen forklarede i et internt arbejdsdokument fra 2011
                  4
                forholdene mellem de kvalitative deskriptorer i bilag I til direktiv 2008/56/EF, elementerne i bilag III til nævnte direktiv og kriterierne og indikatorerne i afgørelse 2010/477/EU, men kunne kun give et delvist svar på grund af deres egentlige indhold. Der er behov for en revision af bilag III til direktiv 2008/56/EF for at tydeliggøre disse forhold yderligere, lette gennemførelsen og dermed styrke forbindelsen mellem økosystemernes elementer samt menneskeskabte belastninger og påvirkninger af havmiljøet på den ene side og deskriptorerne i bilag I i direktiv 2008/56/EF samt resultatet af revisionen af afgørelse 2010/477/EU på den anden side.
            
            
               (5)Bilag III til direktiv 2008/56/EF bør indeholde elementer til brug for vurderingen (artikel 8, stk. 1, i nævnte direktiv) med hensyn til god miljøtilstand (artikel 9, stk. 1, i nævnte direktiv), indeholde elementer til brug for overvågningen (artikel 11, stk. 1, i nævnte direktiv) som supplement til vurderingen (f.eks. temperatur og salinitet) og nævne elementer til overvejelse i forbindelse med fastsættelsen af miljømål (artikel 10, stk. 1, i nævnte direktiv). På grund af regionernes forskellige egenskaber vil det være forskelligt fra region til region, hvor relevante disse elementer er. Dermed skal elementerne kun inddrages, hvis de anses for at være "væsentlige egenskaber og karakteristika" eller "væsentlige belastninger og påvirkninger" som nævnt i hhv. artikel 8, stk. 1, litra a) og b), i direktiv 2008/56/EF, og hvis de forekommer i den pågældende medlemsstats havområder.
            
            
               (6)Det er vigtigt at sikre, at de elementer, der er fastsat i bilag III til direktiv 2008/56/EF, er tydeligt knyttet til de kvalitative deskriptorer i bilag I til nævnte direktiv, til de kriterier og metodiske standarder for god miljøtilstand i havområder, som Kommissionen har fastsat på grundlag af artikel 9, stk. 3, i direktiv 2008/56/EF, og til deres anvendelse i forbindelse med artikel 8, 9, 10 og 11 i direktiv 2008/56/EF. I denne forbindelse skal disse elementer være generelle og generelt anvendelige i hele Unionen, da mere specifikke elementer kan fastsættes af Kommissionen på grundlag af artikel 9, stk. 3, i direktiv 2008/56/EF eller i forbindelse med beskrivelsen af en række karakteristika for god miljøtilstand i henhold til artikel 9, stk. 1, i nævnte direktiv.
            
            
               (7)Tabel 1 og 2 i bilag III til direktiv 2008/56/EF bør tydeliggøres for at give dem en tydeligere tilknytning til økosystemets elementer (tabel 1) samt de belastende elementer og påvirkningerne heraf (tabel 2) og for direkte at knytte elementerne i tabellerne til de kvalitative deskriptorer, der er fastsat i bilag I til nævnte direktiv, og derigennem med de kriterier, som Kommissionen har fastsat på grundlag af artikel 9, stk. 3, i direktiv 2008/56/EF.
            
            
               (8)Med henblik på at vejlede vurderingen af havområders anvendelse i henhold til artikel 8, stk. 1, litra c), i direktiv 2008/56/EF og af menneskelige aktiviteter i henhold til artikel 8, stk. 1, litra b), og den dertil knyttede overvågning i henhold til nævnte direktivs artikel 11 bør tabel 2 udvides, således at den indeholder en vejledende liste over anvendelsesformål og menneskelige aktiviteter for at sikre konsekvens i vurderingen på tværs af havregionerne og subregionerne.
            
            
               (9)Bilag III til direktiv 2008/56/EF bør derfor ændres.
            
            
               (10)Foranstaltningerne i dette direktiv er i overensstemmelse med udtalelsen fra det forskriftsudvalg, der er nedsat i medfør af artikel 25, stk. 1, i direktiv 2008/56/EF — 
            
            
               VEDTAGET DETTE DIREKTIV:
            
         
         
            
               Artikel 1
            
            
               Bilag III til direktiv 2008/56/EF erstattes af teksten i bilaget til nærværende direktiv.
            
            
               Artikel 2
            
            
               1.Medlemsstaterne sætter de nødvendige love og administrative bestemmelser i kraft for at efterkomme dette direktiv senest den [EUT: indsæt venligst datoen: 18 måneder efter dette direktivets ikrafttrædelse]. De tilsender straks Kommissionen disse love og bestemmelser.
            
            
               Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
            
            
               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
            
            
               3.Forpligtelsen til at gennemføre dette direktiv finder ikke anvendelse på medlemsstater uden havområder.
            
            
               Artikel 3
            
            
               Dette direktiv træder i kraft på tyvendedagen efter offentliggørelsen i Den Europæiske Unions Tidende.
            
            
               Artikel 4
            
            
               Dette direktiv er rettet til medlemsstaterne.
            
            
               Udfærdiget i Bruxelles, den 17.5.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  EUT L 164 af 25.6.2008, s. 19.
               
               
                  
                     (2)
                  Rapport fra Kommissionen til Rådet og Europa-Parlamentet - Første fase af gennemførelsen af havstrategirammedirektivet (2008/56/EF) - Europa-Kommissionens vurdering og vejledning (COM/2014/097 final af 20.2.2014).
               
               
                  
                     (3)
                  Kommissionens afgørelse 2010/477/EU af 1. september 2010 om kriterier og metodiske standarder for god miljøtilstand i havområder (EUT L 232 af 2.9.2010, s. 14).
               
               
                  
                     (4)
                  
                  Kommissionens interne arbejdsdokument, SEK(2011) 1255
                  .
               
            
      
    ---documentbreak--- 
      
         
         
            
               BILAG
            
            
               til
            
            
               Kommissionens direktiv
            
            
               om ændring af Europa-Parlamentets og Rådets direktiv 2008/56/EF for så vidt angår de vejledende lister over elementer, der skal tages hensyn til på alle stadier af udarbejdelsen af havstrategier
            
            
               BILAG III
            
            
               Vejledende lister over økosystemernes elementer, menneskeskabte belastninger og menneskelige aktiviteter, der er relevante for havområderne
            
            
               (omhandlet i artikel 8, stk. 1, artikel 9, stk. 1 og 3, artikel 10, stk. 1, artikel 11, stk. 1, og artikel 24)
            
            
            
               Tabel 1 – De marine økosystemers struktur, funktion og processer
            
            
               med særlig relevans for artikel 8, stk. 1, litra a), artikel 9 og artikel 11
            
            
                     
                        Tema
                     
                  
                  
                     
                        Økosystemets elementer
                     
                  
                  
                     
                        Mulige parametre og karakteristika (bemærkning 1)
                     
                  
                  
                     
                        Relevante kvalitative deskriptorer som fastsat i bilag I (bemærkning 2 og 3)
                     
                  
               
                     
                        Arter
                     
                  
                  
                     
                        Artsgrupper (bemærkning 4) af havfugle, havpattedyr, havkrybdyr, fisk og blæksprutter i havregionen eller subregionen
                     
                  
                  
                     
                        Variation i rum og tid for hver enkelt art eller bestand:
                     
                     
                        – udbredelse, tæthed og/eller biomasse
                     
                     
                        – størrelse, alder og kønsfordeling
                     
                     
                        – frugtbarhed, overlevelsesrate og dødelighed/skadesfrekvens
                     
                     
                        – adfærd, herunder bevægelser og migration
                     
                     
                        – artens habitat (omfang, egnethed)
                     
                     
                        Gruppens artssammensætning
                     
                  
                  
                     
                        1), 3)
                     
                  
               
                     
                        Habitater
                     
                  
                  
                     
                        Overordnede habitattyper i vandsøjlen (pelagisk) og på havbunden (bentisk) (bemærkning 5) eller andre habitattyper, herunder deres tilknyttede biologiske samfund i hele den pågældende havregion eller subregion
                     
                  
                  
                     
                        For hver enkelt habitattype:
                     
                     
                        – habitatets udbredelse og omfang (og volumen, hvis det er relevant)
                     
                     
                        – arternes sammensætning, tæthed og/eller biomasse (variation i rum og tid)
                     
                     
                        – artenernes størrelses- og aldersfordeling (hvis det er relevant)
                     
                     
                        – fysiske, hydrologiske og kemiske karakteristika
                     
                     
                        Dertil for pelagiske habitater:
                     
                     
                        – koncentration af chlorophyl a
                     
                     
                        – hyppigheden og omfanget af algeopblomstring
                     
                  
                  
                     
                        1), 6)
                     
                  
               
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Økosystemer, herunder fødenet
                     
                  
                  
                     
                        Økosystemets struktur, funktion og processer, som omfatter:
                     
                     
                     
                        – fysiske og hydrologiske karakteristika
                     
                     
                     
                     
                        – kemiske karakteristika
                     
                     
                     
                        – biologiske karakteristika
                     
                     
                     
                     
                        – funktioner og processer
                     
                  
                  
                     
                        Variation i rum og tid af:
                     
                     
                        – temperatur og is
                     
                     
                        – hydrologi (bølger og vandstrømme, opvældning af bundvand, blanding, opholdstid, tilførsel af ferskvand, havniveau)
                     
                     
                        – dybdeforhold
                     
                     
                        – turbiditet (indhold af silt/sedimenter), gennemsigtighed, støj
                     
                     
                        – havbundssubstrat og havbundsmorfologi
                     
                     
                     
                        – salinitet, næringsstoffer (N, P), organisk kulstof, opløste luftarter (pCO2, O2) og pH-værdi
                     
                     
                     
                        – sammenhæng mellem habitater og arter af havfugle, havpattedyr, havkrybdyr, fisk og blæksprutter
                     
                     
                        – struktur i de pelagisk-bentiske samfund
                     
                     
                     
                        – produktivitet
                     
                  
                  
                     
                        1), 4)
                     
                  
               
               Bemærkninger til tabel 1
            
            
               Bemærkning 1: 
                     Denne kolonne indeholder en vejledende liste over relevante parametre og karakteristika for arter, habitater og økosystemer, som afspejler de parametre, der påvirkes af belastningerne i tabel 2 i dette bilag og er relevante for de kriterier, der er fastlagt i henhold til artikel 9, stk. 3. De enkelte parametre og karakteristika, der er beregnet til at blive anvendt i forbindelse med overvågning og vurdering, bør fastslås i henhold til kravene i dette direktiv, navnlig kravene i artikel 8-11.
            
            
               Bemærkning 2: 
                     Tallene i denne kolonne henviser til de nummererede punkter i bilag I.
            
            
               Bemærkning 3: 
                     Kun de tilstandsbaserede kvalitative deskriptorer nr. 1), 3), 4) og 6), for hvilke der er opstillet kriterier i henhold til artikel 9, stk. 3, er opført i tabel 1. Alle de andre belastningsbaserede kvalitative deskriptorer i bilag I kan være relevante for hvert enkelt tema.
            
            
               Bemærkning 4: 
                     Disse artsgrupper præciseres yderligere i del II i bilaget til Kommissionens afgørelse om fastlæggelse af kriterier og metodiske standarder for god miljøtilstand i havområder samt specifikationer og standardmetoder for overvågning og vurdering og om ophævelse af afgørelse 2010/477/EU
                  1*.
            
            
               Bemærkning 5: 
                     Disse overordnede habitattyper præciseres yderligere i del II i bilaget til Kommissionens afgørelse om fastlæggelse af kriterier og metodiske standarder for god miljøtilstand i havområder samt specifikationer og standardmetoder for overvågning og vurdering og om ophævelse af afgørelse 2010/477/EU.
            
            
               
            
               Tabel 2 – Menneskeskabte belastninger, anvendelsesformål og menneskelige aktiviteter, der befinder sig i eller påvirker havmiljøet
            
         
         
            
                     
                        2a Menneskeskabte belastninger af havmiljøet
                     
                     
                        med særlig relevans for artikel 8, stk. 1, litra a)-b), og artikel 9-11
                     
                  
               
                     
                        Tema
                     
                  
                  
                     
                        Belastning (Bemærkning 1)
                     
                  
                  
                     
                        Mulige parametre
                     
                  
                  
                     
                        Relevante kvalitative deskriptorer som fastsat i bilag I (bemærkning 2 og 3)
                     
                  
               
                     
                        Biologisk
                     
                  
                  
                     
                        Tilførsel eller spredning af ikkehjemmehørende arter
                     
                  
                  
                     
                        Intensiteten og variationen i rum og tid af belastningen i havmiljøet samt ved belastningens udspring, hvis det er relevant
                     
                     
                     
                        Til vurderingen af belastningens miljømæssige påvirkning udvælges de elementer og parametre, der er relevante for økosystemet, fra tabel 1
                     
                  
                  
                     
                        2)
                     
                  
               
                     
                  
                  
                     
                        Tilførsel af mikrobielle patogener
                     
                  
                  
                     
                  
                  
                     
                  
               
                     
                  
                  
                     
                        Tilførsel af genetisk modificerede arter og flytning af hjemmehørende arter
                     
                  
                  
                     
                  
                  
                     
                  
               
                     
                  
                  
                     
                        Tab af eller ændringer i de naturlige biologiske samfund på grund af opdræt af dyrearter eller dyrkning af plantearter
                     
                  
                  
                     
                  
                  
                     
                  
               
                     
                  
                  
                     
                        Forstyrrelse af arter (f.eks. i yngle- hvile- og fourageringsområder) som følge af menneskelig tilstedeværelse
                     
                  
                  
                     
                  
                  
                     
                  
               
                     
                  
                  
                     
                        Udnyttelse af eller dødelighed/skader hos vilde arter (forårsaget af erhvervsfiskeri og rekreativt fiskeri samt andre aktiviteter)
                     
                  
                  
                     
                  
                  
                     
                        3)
                     
                  
               
                     
                        Fysisk
                     
                  
                  
                     
                        Fysisk forstyrrelse af havbunden (midlertidig eller oprettelig)
                     
                  
                  
                     
                  
                  
                     
                        6), 7)
                     
                  
               
                     
                  
                  
                     
                        Fysisk tab (som følge af permanente ændringer i havbundens substrat eller morfologi eller af indvinding af havbundens substrat)
                     
                  
                  
                     
                  
                  
                     
                  
               
                     
                  
                  
                     
                        Ændringer af de hydrologiske forhold
                     
                  
                  
                     
                  
                  
                     
                  
               
                     
                        Stoffer, affald og energi
                     
                  
                  
                     
                        Tilførsel af næringsstoffer – diffuse kilder, punktkilder, atmosfærisk deposition
                     
                  
                  
                     
                  
                  
                     
                        5)
                     
                  
               
                     
                  
                  
                     
                        Tilførsel af organisk materiale – diffuse kilder og punktkilder
                     
                  
                  
                     
                  
                  
                     
                  
               
                     
                  
                  
                     
                        Tilførsel af andre stoffer (f.eks. syntetiske stoffer, ikkesyntetiske stoffer, radionukleider) – diffuse kilder, punktkilder, atmosfærisk deposition, akutte hændelser
                     
                  
                  
                     
                  
                  
                     
                        8), 9)
                     
                  
               
                     
                  
                  
                     
                        Tilførsel af affald (fast affald, herunder mikropartikler)
                     
                  
                  
                     
                  
                  
                     
                        10)
                     
                  
               
                     
                  
                  
                     
                        Tilførsel af menneskeskabt lyd (impulslyde, kontinuerlige lyde) 
                     
                  
                  
                     
                  
                  
                     
                        11)
                     
                  
               
                     
                  
                  
                     
                        Tilførsel af andre former for energi (herunder elektromagnetiske felter, lys og varme)
                     
                  
                  
                     
                  
                  
                     
                  
               
                     
                  
                  
                     
                        Tilførsel af vand – punktkilder (f.eks. saltvand)
                     
                  
                  
                     
                  
                  
                     
                  
               
               
            
            
                     
                        2b Anvendelsesformål og menneskelige aktiviteter, der befinder sig i eller påvirker havmiljøet
                     
                     
                        med særlig relevans for artikel 8, stk. 1, litra b)-c) (kun aktiviteter, der er markeret med *, er relevante for artikel 8, stk. 1, litra c)), artikel 10 og artikel 13.
                     
                  
               
                     
                        Tema
                     
                  
                  
                     
                        Aktivitet
                     
                  
               
                     
                        Fysisk omstrukturering af floder, kystlinjer eller havbunden (vandressource-forvaltning)
                     
                  
                  
                     
                        Landvinding
                     
                  
               
                     
                  
                  
                     
                        Kanalbygning og andre ændringer af vandløb
                     
                  
               
                     
                  
                  
                     
                        Kystsikring og beskyttelse mod oversvømmelser*
                     
                  
               
                     
                  
                  
                     
                        Offshoreanlæg (til andre formål end olie/gas/vedvarende energi)
                     
                  
               
                     
                  
                  
                     
                        Omstrukturering af havbundens morfologi, herunder opgravning/uddybning og klapning af materiale*
                     
                  
               
                     
                        Udvinding af ikkelevende ressourcer
                     
                  
                  
                     
                        Udvinding af mineraler (bjergarter, metalmalme, grus, sand, skaller)*
                     
                  
               
                     
                  
                  
                     
                        Udvinding af olie og gas, herunder tilhørende infrastruktur*
                     
                  
               
                     
                  
                  
                     
                        Udvinding af salt
                     
                  
               
                     
                  
                  
                     
                        Udvinding af vand*
                     
                  
               
                     
                        Energiproduktion
                     
                  
                  
                     
                        Vedvarende energiproduktion (vind, bølge- og tidevandsenergi), herunder tilhørende infrastruktur*
                     
                  
               
                     
                  
                  
                     
                        Ikkevedvarende energiproduktion
                     
                  
               
                     
                  
                  
                     
                        Kabelføring af el og kommunikation*
                     
                  
               
                     
                        Udnyttelse af levende ressourcer
                     
                  
                  
                     
                        Fangst af fisk og skaldyr (erhvervsmæssig, rekreativ)*
                     
                  
               
                     
                  
                  
                     
                        Forarbejdning af fisk og skaldyr*
                     
                  
               
                     
                  
                  
                     
                        Høst af havplanter*
                     
                  
               
                     
                  
                  
                     
                        Jagt og indsamling til andre formål*
                     
                  
               
                     
                        Opdræt eller dyrkning af levende ressourcer
                     
                  
                  
                     
                        Havbrug, herunder tilhørende infrastruktur*
                     
                  
               
                     
                  
                  
                     
                        Ferskvandsdambrug
                     
                  
               
                     
                  
                  
                     
                        Landbrug
                     
                  
               
                     
                  
                  
                     
                        Skovbrug
                     
                  
               
                     
                        Transport
                     
                  
                  
                     
                        Infrastruktur til transportformål*
                     
                  
               
                     
                  
                  
                     
                        Skibstransport
                     
                  
               
                     
                  
                  
                     
                        Lufttransport
                     
                  
               
                     
                  
                  
                     
                        Landtransport
                     
                  
               
                     
                        Bymæssige og industrielle anvendelsesformål
                     
                  
                  
                     
                        Bymæssige anvendelsesformål
                     
                  
               
                     
                  
                  
                     
                        Industrielle anvendelsesformål
                     
                  
               
                     
                  
                  
                     
                        Behandling og bortskaffelse af affald*
                     
                  
               
                     
                        Turisme og fritid
                     
                  
                  
                     
                        Infrastruktur til turisme og fritid*
                     
                  
               
                     
                  
                  
                     
                        Turist- og fritidsaktiviteter*
                     
                  
               
                     
                        Sikkerhed/forsvar
                     
                  
                  
                     
                        Militære operationer (omfattet af artikel 2, stk. 2)
                     
                  
               
                     
                        Uddannelse og forskning
                     
                  
                  
                     
                        Forsknings-, undersøgelses- og undervisningsaktiviteter*
                     
                  
               
               Bemærkninger til tabel 2
            
            
               Bemærkning 1: 
                     Vurderingen af belastninger bør omfatte belastningernes niveau i havmiljøet og, hvis det er relevant, omfanget af deres tilførsel (fra landbaserede eller atmosfæriske kilder) til havmiljøet.
            
            
               Bemærkning 2: 
                     Tallene i denne kolonne henviser til de nummererede punkter i bilag I.
            
            
               Bemærkning 3: 
                     Kun de belastningsbaserede kvalitative deskriptorer nr. 2), 3), 5), 6), 7), 8), 9), 10) og 11), for hvilke der er opstillet kriterier i henhold til artikel 9, stk. 3, er opført i tabel 2a. Alle de andre tilstandsbaserede kvalitative deskriptorer i bilag I kan være relevante for hvert enkelt tema."
            
            
         
         
            
                  
                     (1)
                  * EUT Indsæt venligst titlen på, datoen for og EUT-henvisningen til "Kommissionens afgørelse om fastlæggelse af kriterier og metodiske standarder for god miljøtilstand i havområder samt specifikationer og standardmetoder for overvågning og vurdering og om ophævelse af afgørelse 2010/477/EU ", som er offentliggjort på samme dag.